CELEX: 62021TN0511
Language: sk
Date: 2021-08-18 00:00:00
Title: Vec T-511/21: Žaloba podaná 18. augusta 2021 – TB/ENISA

29.11.2021   
            
            
               SK
            
            
               Úradný vestník Európskej únie
            
            
               C 481/29
            
         
      Žaloba podaná 18. augusta 2021 – TB/ENISA
      (Vec T-511/21)
      (2021/C 481/42)
      Jazyk konania: angličtina
      
         Účastníci konania
      
      
         Žalobkyňa: TB (v zastúpení: L. Levi a N. Flandin, advokáti)
      
         Žalovaná: Agentúra Európskej únie pre kybernetickú bezpečnosť (ENISA)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie ENISA o obnovení pracovnej zmluvy žalobkyne v rozsahu, v akom bola preradená na iné ako riadiace pracovné miesto, pričom toto rozhodnutie bolo formalizované podpísanou verziou dokumentu zaslaného ENISA 13. októbra 2020 a predloženého ako zmena jej zmluvy, ako aj podpisom tohto dokumentu žalobkyňou a ENISA 26. októbra 2020,
               
            
                  —
               
               
                  v prípade potreby zrušil rozhodnutie žalovanej z 12. mája 2021, ktorým bola zamietnutá sťažnosť podaná žalobkyňou podľa článku 90 ods. 2 služobného poriadku proti rozhodnutiu o obnovení zmluvy,
               
            
                  —
               
               
                  nariadil náhradu majetkovej a nemajetkovej ujmy, ktorú žalobkyňa utrpela,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na nezákonnosti rozhodnutia o obnovení zmluvy v rozsahu, v akom vyplýva z procesu reorganizácie, ktorý ENISA začala a ktorý údajne nebol vykonaný v záujme služby – Porušenie článku 7 ods. 1 služobného poriadku, porušenie zásad transparentnosti a zákazu diskriminácie, ako aj porušenie článku 18 ods. 1 a článku 20 ods. 2 písm. a) rozhodnutia správnej rady MB/2018/14.
                  
                              —
                           
                           
                              Proces reorganizácie je poznačený nedostatkom jasnosti a transparentnosti, porušením zásady právnej istoty, zjavne nesprávnym posúdením a porušením zásady 6 rozhodnutia MB/2020/5.
                           
                        
                              —
                           
                           
                              Proces reorganizácie je poznačený nedostatkom odôvodnenia.
                           
                        
                              —
                           
                           
                              Proces reorganizácie sa uskutočnil v rozpore s prílohou 1 administratívneho oznámenia.
                           
                        
                              —
                           
                           
                              Proces reorganizácie bol vykonaný v rozpore so zásadami 7 a 8 rozhodnutia MB/2020/5, so zásadou dobrej správy vecí verejných, s článkom 41 Charty základných práv a s povinnosťou náležitej starostlivosti.
                           
                        
            
                  2.
               
               
                  Druhý žalobný dôvod je založený na nezákonnosti rozhodnutia o obnovení zmluvy v rozsahu, v akom nebola zmluva žalobkyne obnovená v transparentnom a spravodlivom konaní – Porušenie článku 1 rozhodnutia ED 38/2017 a bodu 5.1 štandardného operačného postupu, ako aj porušenie povinnosti riadnej správy vecí verejných.